Cy devant gist feu noble homme Jehan de Drée escuier qui a donne au cure de ceste eglise sept frans de rente annuelle assis a Saint Mency et a Godans qui depuis furent bailleer par ledit cure en eschange aux religieux de Saint Seigne et en recompensation de ce ledit cure a eu deulx quatre frans et domie sur le patron de ceans et quarante boisseaulx par moitie froment et aveine sus la porcion des dismes desdits religieux estans audit Dree et a cause de ce ledit cure et ses successeurs sont tenuz de dire et celebrer en cette eglise toutes les sepmaines deux messes pour ledit feu seigneur a tousjours mois et perpetuellement et est trespasse le dit feu Jehan de Dree le XX jour d'octobre l'an mil CCCC cinquante Dieu luy pardoin ses pechez amen.